text: Politiet advarer mod sundhedsskadelig røg
  18 august 2016 kl. 15.10
  Efter brand i Vejle har Sydøstjyllands politi netop udsendt denne besked.
  Dette er en beredskabsmeddelelse fra Sydøstjyllands Politi.
  Der er udbrudt brand i campingbutik/fabrik på Isabellahøj 6, 7100 Vejle.
  Branden udvikler sig med kraftig røgudvikling.
  Branden udvikler røg, der er sundhedsskadelig ved indånding.
  Advarslen vedrører borgere i området vest for Isabellahøj afgrænset af Motorvejen mod øst, Horsensvej mod nord, Nørremarksvej mod syd og Stadion Alle mod vest.
  Personer i det berørte område skal søge indendørs, lukke døre og vinduer og standse ventilationen.
  Der opfordres til, hvis det er muligt, at viderebringe denne meddelelse til andre personer i området.
  Kontakt kun politi eller alarmcentral i akutte tilfælde.
  Der udsendes yderligere informationer via Danmarks Radio, TV2, på tekst-tv og politi.dk.
  Næste beredskabsmeddelelse udsendes snarest.
  Dette var en beredskabsmeddelelse fra Sydøstjyllands Politi
  